एबीपी न्यूज के पूर्व पत्रकार पुण्य प्रसून बाजपेयी ने द वायर पर एक आर्टिकल लिखा था। विशेष रूप से ये आर्टिकल बीजेपी और पीएम मोदी पर हमला करने के उद्देश्य से लिखा गया था। आर्टिकल में पुण्य प्रसून बाजपेयी ये भी बताया है कि एबीपी न्यूज़ के न्यूज़ चैनल के चीफ एडिटर ने उनसे कहा था कि अपनी खबरों में पीएम मोदी का नाम लेने से बचें। यही नहीं एबीपी न्यूज़ से निकलने के बाद ये भी संकेत दिए थे कि केंद्र सरकार के हस्तक्षेप की वजह से उन्हें चैनल छोड़ना पड़ा था। उन्होंने कहा था पत्रकारों पर पीएम मोदी की सरकार दबाव बनाती है और वही खबर दिखाने को लिए कहा जाता है जो मौजूदा सरकार के पक्ष में हो। उनके इस आर्टिकल से तो यही संकेत मिलते हैं कि सरकार मीडिया की निगरानी करती है और मीडिया पर अपना नियंत्रण बनाने की कोशिश कर रही है।